stanford-oval/wikipedia huggingface dataset:
Lajos Batthyány
Aiheesta muualla

Kuvia tai muita tiedostoja aiheesta Lajos Batthyány Wikimedia Commonsissa
| n k Unkarin pääministerit |
| --- | --- | --- |
| Vallankumous 1848 |  Batthyány  (Récsey)  Kossuth  Szemere  |  |
| Kuningaskunta (1867–1918) |  Andrássy  Lónyay  Szlávy  Bittó  Wenckheim  K. Tisza  Szapáry  Wekerle  Bánffy  Széll  Khuen-Héderváry  I. Tisza  Fejérváry  Wekerle  Khuen-Héderváry  Lukács  I. Tisza  Esterházy  Wekerle  Hadik  |  |
| Ensimmäinen tasavalta |  M. Károlyi  Berinkey  |  |
| Neuvostotasavalta |  Garbai  Peidl Vastavallankumoukselliset G. Károlyi  Pattantyús-Ábrahám  |  |
| Tasavalta (1919–20) |  Friedrich  Huszár  |  |
| Kuningaskunta (1920–1946) |  Simonyi-Semadam  Teleki  Bethlen  G. Károlyi  Gömbös  Darányi  Imrédy  Teleki  Bárdossy  Kállay  Sztójay  Lakatos  Szálasi  Miklós  Tildy  |  |
| Toinen tasavalta |  F. Nagy  Dinnyés  Dobi  |  |
| Kansantasavalta |  Dobi  Rákosi  I. Nagy  Hegedüs  I. Nagy  Kádár  Münnich  Kádár  Kállai  Fock  Lázár  Grósz  Németh  |  |
| Kolmas tasavalta |  Antall  Boross  Horn  Orbán  Medgyessy  Gyurcsány  Bajnai  Orbán  |  |
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Israel  Yhdysvallat  Tšekki  Alankomaat  Puola  Vatikaani 
Henkilöt:  Deutsche Biographie  DDB 
Muut:  IdRef
Israelin ja Suomen suhteet

Suomi  Israel
Suomi on pitkään kehittänyt suhteitaan Israeliin sekä kahdenvälisesti että osana Euroopan unionia. Erityisen tärkeä painopiste on ollut Lähi-idän rauhanprosessin tukeminen, mihin Suomi on sitoutunut.lähde? Suomi tunnusti Israelin de facto jo 11. kesäkuuta 1948, vain kuukausi Israelin itsenäisyysjulistuksen jälkeen. Virallinen tunnustus annettiin 18. maaliskuuta 1949, ja diplomaattisuhteet solmittiin 14. marraskuuta 1950. Vuonna 1952 Suomi avasi suurlähetystön Tel Avivissa, ja Israel perusti oman suurlähetystönsä Helsinkiin vuonna 1956. Toivo Ilmari Kala oli ensimmäinen Suomea Israelissa edustanut suurlähettiläs. Hänen jälkeensä on ollut monia merkittäviä suurlähettiläitä, kuten Joel Toivola ja Kirsikka Lehto-Asikainen. Nykyinen suurlähettiläs, Nina Nordström, aloitti tehtävässään vuonna 2023.
Kaupallisesti Israel on merkittävä kumppani Suomelle Lähi-idässä, ollen kolmanneksi suurin vientimaa alueella Saudi-Arabian ja Arabiemiirikuntien jälkeen. Suomi vie Israeliin erityisesti puu- ja paperituotteita, kun taas Israelista Suomeen tuodaan erilaisia koneita ja sähkölaitteita. Tämä kauppa heijastaa maiden välistä vahvaa taloudellista yhteistyötä.
Teknologian ja innovaation alalla Suomi ja Israel ovat löytäneet monia yhteisiä kiinnostuksen kohteita. Erityisesti televiestintä on noussut tärkeäksi alaksi suomalaisille yrityksille Israelissa. Lisäksi yhteistyötä tehdään ohjelmistoteollisuuden, terveydenhuoltovälineiden, cleantechin ja ympäristötekniikan parissa. Israelin vahva osaaminen riskipääoman houkuttelemisessa ja korkean teknologian tuotekehityksen kaupallistamisessa tekee siitä houkuttelevan kumppanin suomalaisille kasvuyrityksille.
Suomi-Israel ystävyysseura järjestää monenlaisia tapahtumia, kuten itsenäisyyspäiväjuhlia ja juhannusretkiä, jotka tuovat Israelissa asuvat suomalaiset yhteen. Lisäksi Tel Avivissa ja Ramat Ganissa toimivat suomalaisille suunnatut palvelut, kuten suomalainen kirjasto, joka on avoinna kuukauden ensimmäisenä maanantaina.
Suomen ja Israelin välistä yhteistyötä tukevat myös useat valtiosopimukset, jotka kattavat viisumivapauden, kulttuuriyhteistyön, kaksinkertaisen verotuksen välttämisen, lentoliikenteen ja sosiaaliturvan. Nämä sopimukset luovat vakaan perustan maiden väliselle yhteistyölle eri aloilla.
Suomen osallistuminen YK:n rauhanturvajoukkoihin Israelin ja sen vihollisten välillä vuodesta 1956 on vahvistanut Suomen mainetta Israelissa. Viime aikoina maiden välistä kauppaa on syventänyt Euroopan muuttunut turvallisuustilanne, jonka myötä Suomen puolustusvoimat on hankkinut useita israelilaisia asejärjestelmiä. Suurimpia hankintoja ovat olleet yli 200 miljoonan euron arvoinen kauppa Spike-ohjusjärjestelmistä, yli 162 miljoonan euron Gabriel-pintatorjuntaohjusjärjestelmä sekä satojen miljoonien eurojen Daavidin linko.
Aiheesta muualla

Kuvia tai muita tiedostoja aiheesta Israelin ja Suomen suhteet Wikimedia Commonsissa
| n k Suomen ulkopolitiikka |
| --- | --- |
Aasia:  Intia  Israel  Japani  Pakistan  Pohjois-Korea  Taiwan  Turkki 
Afrikka:  Namibia 
Amerikka:  Uruguay  Yhdysvallat 
Eurooppa:  Alankomaat  Espanja  Kreikka  Kroatia  Kypros  Italia  Itävalta  Puola  Ranska  Saksa  Tanska  Tšekki  Ukraina  Unkari  Venäjä  Viro 
Kansainväliset:  NATO 
Lisää aiheesta:  Suomen diplomaattiset edustustot / Diplomaattiset edustustot Suomessa  Suomen ulkoministeriö  Suomen diplomaattiset edustajat Aasia  Afrikka  Etelä-Amerikka  Pohjois-Amerikka  Eurooppa  Kansainväliset järjestöt
My Chemical Romance

| My Chemical Romance |
| --- | --- |

 My Chemical Romance esiintymässä vuonna 2011. Vasemmalta oikealle: Frank Iero, Mikey Way, Gerard Way ja Ray Toro.
Tiedot
Toiminnassa:  2001–2013, 2019–
Tyylilaji:  vaihtoehtorock, pop-punk, emo, post-hardcore
Kotipaikka:   Jersey City, New Jersey, Yhdysvallat
Laulukieli:  englanti
Jäsenet:  Gerard Way, laulu   Ray Toro, soolokitara, taustalaulu   Frank Iero, rytmikitara, taustalaulu   Mikey Way, basso   Jarrod Alexander, rummut  
Entiset jäsenet:  Matt Pelissier, rummut (2001–2004)  Bob Bryar, rummut (2004–2010) 
Levy-yhtiö:  Reprise Records, 2003–   Eyeball Records, 2002  
Aiheesta muualla
Kotisivut
Infobox OKNimi-testi OK: 
My Chemical Romance (tunnetaan lyhennettynä My Chem ja MCR) on vuonna 2001 perustettu newjerseyläinen, punkvaikutteinen rockyhtye. Yhtyeen viimeisin kokoonpano koostuu viidestä jäsenestä: Gerard Way (laulu ja lauluntekijä), Mikey Way (basso), Ray Toro (soolokitara), Frank Iero (rytmikitara) ja Jarrod Alexander (rummut).
Yhtye julkaisi neljä studioalbumia, joista ensimmäinen, I Brought You My Bullets, You Brought Me Your Love, ilmestyi vuonna 2002. Seuraava albumi, Three Cheers for Sweet Revenge, ilmestyi vuonna 2004. Albumi menestyi hyvin ja myi yli miljoona kappaletta maailmanlaajuisesti. Yhtyeen menestys jatkui, kun he julkaisivat kolmannen albuminsa, The Black Paraden, joka sisälsi singlet Welcome to the Black Parade, Famous Last Words, I Don't Love You ja Teenagers. Yhtye julkaisi myös yhden live-DVD:n, joka julkaistiin 1. heinäkuuta 2008. My Chemical Romance julkaisi myös live-CD:n, Venganza!:n, joka sisältää live-materiaalia keikoilta. My Chemical Romance on tehnyt myös Bob Dylan coverin kappaleesta Desolation Row, joka toimii The Watchmen elokuvan soundtrackina. 
Yhtye luetaan usein yhdeksi tunnetuimmista emobändeistä, vaikka musiikillisesti yhtyeen tuotanto eroaa emosta suuresti. Yhtyeen jäsenet ovat itse avoimesti julistaneet, etteivät kuulu kyseiseen genreen. Musiikkia voikin kuvailla yksinkertaisesti raskaaksi poprockiksi.
My Chemical Romance ilmoitti virallisilla nettisivuillaan maaliskuussa 2010, että Bob Bryar oli lähtenyt yhtyeestä tarkemmin määrittelemättömien syiden takia. Tästä syystä ja myös siksi että levy tehtiin kahdesti, uuden levyn Danger Days: The True Lives of the Fabulous Killjoys julkaisu viivästyi, ja se julkaistiin vasta 19. marraskuuta 2010.
Yhtyeen tunnetuimmat kappaleet ovat "I'm Not Okay (I Promise)", "Helena", "Welcome to the Black Parade", "Famous Last Words", "Teenagers", "Na Na Na" ja "SING".
Maaliskuussa 2013 yhtye ilmoitti lopettavansa toimintansa.
31. lokakuuta 2019 yhtye ilmoitti tekevänsä paluukeikan. Keikka järjestettiin 20. joulukuuta 2019 Los Angelesissa, Kaliforniassa.
Taustaa > Alkuvuodet (2001–2002)

Laulaja Gerard Way ja ex-rumpali Matt Pelissier perustivat My Chemical Romancen arviolta viikko syyskuun 11. päivän iskujen jälkeen vuonna 2001. Gerard oli yksi iskujen silminnäkijöistä, mikä sai hänet perustamaan yhtyeen. Gerard kirjoitti kappaleen ”Skylines and Turnstiles”, joka kertoo hänen tunteistaan ja ajatuksistaan siitä, mitä syyskuun 11. päivä tapahtui. Yhtyeen nimi perustuu Irvine Welshin romaaniin Ecstacy: Three tales of chemical romance.
Tämän jälkeen yhtyeeseen liittyi sen nykyinen soolokitaristi Raymond ”Ray” Toro, koska Way ei voinut soittaa kitaraa ja laulaa samanaikaisesti. Jälkeenpäin ensimmäiset äänitteet, Our Lady of Sorrows ja Cubicles, julkaistiin. Gerard Wayn veli Mikey Way ihastui demoihin ja halusi liittyä yhtyeeseen. Myöhemmin yhtye tapasi Frank Ieron, joka soitti kitaraa Pencey Prep -nimisessä yhtyeessä, mutta kun yhtye hajosi 2001–2002 välisenä aikana, Iero päätti liittyä My Chemical Romanceen. Kolme kuukautta tämän jälkeen yhtye julkaisi ensimmäisen studioalbuminsa I Brought You My Bullets, You Brought Me Your Love, joka julkaistiin vuonna 2002.
Taustaa > Läpimurto (2003–2008)

Vuonna 2003 yhtye solmi levytyssopimuksen Reprise Recordsin kanssa, minkä jälkeen yhtye alkoi työstää seuraavaa albumiaan Three Cheers for Sweet Revengea. Albumi ilmestyi vuonna 2004 ja myi platinaa Yhdysvalloissa. My Chemical Romance julkaisi neljä singleä albumilta: Thank You for the Venom, I'm Not Okay (I Promise), Helena ja The Ghost of You. Albumin ilmestymisen jälkeen yhtyeen rumpali, Matt Pelissier, erotettiin yhtyeestä, ja tilalle otettiin uusi rumpali, Bob Bryar.
Vuoden 2005 alussa My Chemical Romance piti ensimmäisen keikkansa Taste of Chaos -kiertueella ja toimi lämmittely-yhtyeenä Green Dayn American Idiot -kiertueella. Kesän aikana he keikkailivat Fall Out Boyn kanssa Warped Tour 2005 -kiertueella. Myöhemmin samana vuonna yhtye kierteli Alkaline Trion ja Reggie and the Full Effectin kanssa ympäri Yhdysvaltoja. Samana vuonna My Chemical Romance teki yhteistyötä  The Usedin kanssa tekemällä coverkappaleen Queenin laulusta Under Pressure, joka on ladattavissa singlenä iTunesissa ja muissa internetin toimipisteissä.
21. maaliskuuta My Chemical Romance julkaisi Life on the Murder Scene -livealbumin. Se sisältää yhden dokumentti-DVD:n, jossa kerrotaan yhtyeen historiasta ja toisen DVD:n, joka sisältää musiikkivideoita, niiden tekoa ja muutaman live-esityksen. DVD sisältää myös haastatteluja ihmisiltä, jotka tiesivät My Chemical Romancesta ennen kuin siitä tuli suosittu.
10. huhtikuuta 2006 My Chemical Romance rupesi työstämään kolmatta studioalbumiaan Rob Cavallon kanssa, joka on tuottanut monia Green Dayn albumeita. Albumin nimeksi piti alun perin tulla The Rise and Fall of My Chemical Romance, mutta Kerrang!-lehden haastattelussa Gerard kertoi nimen olevan pelkkä vitsi, eikä albumia tultaisi nimeämään sen mukaan. 3. elokuuta 2006 yhtye sai singlejen Welcome to the Black Parade ja Famous Last Words musiikkivideot kuvattua, vaikkakin jälkimmäinen julkaistiin vasta 22. tammikuuta 2007. Videot oli kuvannut Sam Bayer, joka oli kuvannut myös esimerkiksi Nirvana-yhtyeen Smells Like Teen Spiritin ja Green Dayn American Idiotin musiikkivideot. Famous Last Words -musiikkivideon kuvauksien aikana laulaja Gerard Way ja rumpali Bob Bryar loukkaantuivat. Gerard Wayn nivelsiteet vaurioituivat nilkasta ja erikoistehosteet polttivat Bob Bryarin jalan, mikä aiheutti hänelle vakavan tartunnan, jonka seurauksena hänet jouduttiin viemään sairaalaan. Sen takia yhtye joutui peruuttamaan muutamia keikkoja.
My Chemical Romancen single "Welcome to the Black Parade" julkaistiin syyskuussa 2006. Yhtyeen albumi The Black Parade julkaistiin Yhdysvalloissa 24. lokakuuta 2006, ja se saavutti Billboard-albumilistan ykkössijan. The Black Parade -levyn toinen single julkaistiin vuoden 2007 puolella. Kappale oli "Famous Last Words". Levyllä on 14 kappaletta, joista viimeinen on piiloraita. The Black Parade -levyn kolmas single on "I Don't Love You" ja neljäs "Teenagers".
Vuonna 2008 My Chemical Romance julkaisi live dvd:n viimeisestä The Black Parade-kiertueesta, joka kantoi nimeä "The Black Parade is Dead!".
Taustaa > Danger Days: The True Lives of the Fabulous Killjoys (2009–2013)

Vuonna 2009 yhtye ilmoitti menevänsä studioon tekemään neljättä albumia, jonka tulisi tuottamaan Brendan O'Brien. Yhtye esitti 2 "salaista" keikkaa, jolloin olivat soittaneet uuden kappaleen, josta Gerard Way on sanonut haastattelussa olevan innoissaan. Kappale kantoi nimeä "Death Before Disco", mutta uudella levyllä sen nimi vaihtui "Party Poison" nimiseksi.
Vuonna 2010 maaliskuussa yhtye ilmoitti, että Bob Bryar oli jättänyt yhtyeen ja syytä ei ole kerrottu.
Heinäkuussa Gerard Way ilmoitti, että yhtye oli saanut levyn valmiiksi, mutta ei kertonut milloin levy julkaistaan. Syyskuussa yhtye julkaisi "Art is a Weapon" nimisen trailerin ja ilmoittivat levyn nimen samalla. Yhtyeen jäsenet eivät olleet tyytyväisiä levyyn, joten he tekivät sen uudestaan. Muutama kappale pääsi uudelle levylle, Danger Days: The True Lives of the Fabulous Killjoys. Yhtyeen uusin levy julkaistiin marraskuussa.
22. maaliskuuta 2013 yhtye ilmoitti lopettavansa.
My Chemical Romance Suomessa

My Chemical Romance on konsertoinut Suomessa 3. heinäkuuta 2007 Helsingin vanhalla jäähallilla. Keikalla nähtiin lämmittelijänä suomalainen Happiness ja yllätyslämmittely-yhtyeenä Billy Talent. My Chemical Romancen toinen Suomen konsertti oli 20. maaliskuuta 2011.
Musiikkityyli ja vaikuttajat

Media on kuvaillut My Chemical Romancen musiikkia alternative rockiksi, post-hardcoreksi, punk revivaliksi ja emoksi. Yhtye itse on kuvaillut musiikkiaan yksinkertaisesti rockiksi tai 'Violent Dangerous popiksi' heidän virallisella kotisivullaan, eivätkä he pidä musiikkiaan emotyylisenä. Haastatteluissaan Gerard kieltää olevansa emo, ja usein myös kritisoi heitä.
My Chemical Romance on ilmoittanut suurimmiksi vaikuttajikseen Green Dayn, Queenin, Iron Maidenin, Misfitsin, Morrissey / The Smithsin ja Beastie Boysin.
Jäsenet > Nykyiset

Gerard Way – vokalisti ja lauluntekijä
Ray Toro – soolokitara, taustalaulu
Frank Iero – rytmikitara, taustalaulu (2002–)
Mikey Way – basso
James Dewees – koskettimet (avustava soittaja)
Jarrod Alexander – rummut
Jäsenet > Entiset

Matt Pelissier – entinen rumpali (perustajajäsen, 2001–2004)
Bob Bryar (k. 2024)– rummut (2004–2010)
Michael Pedicone – rummut keikoilla (2010–2011)
Diskografia

I Brought You My Bullets, You Brought Me Your Love (2002)
Three Cheers for Sweet Revenge (2004)
The Black Parade (2006)
The Black Parade Is Dead! Live CD (2008)
¡Venganza! Live CD (2009)
Danger Days: The True Lives of the Fabulous Killjoys (2010)
Aiheesta muualla

Wikimedia Commonsissa on kuvia tai muita tiedostoja aiheesta .
Yhtyeen kotisivut (englanniksi)
My Chemical Romance-uutiset (englanniksi)
Alppipuisto

| Alppipuisto |
| --- | --- |

Sijainti:  Alppiharju, Helsinki
Koordinaatit:  60°11′24.4″N, 024°56′10.0″E
Pinta-ala:  16,5 hehtaaria
Alppipuisto (ruots. Alpparken) on 16,5 hehtaarin kokoinen puistoalue Alppilan osa-alueella Alppiharjussa, Helsingissä. Alppipuisto rajoittuu etelässä Helsinginkatuun, lännessä päärataan, koillisessa Viipurinkatuun ja idässä Tivolitiehen ja Lenininpuistoon. Alppipuiston ja Lenininpuiston muodostamasta viheralueesta lohkaistu Linnanmäen huvipuisto sijaitsee lisäksi puistoalueen keskellä.
Kuvaus

Puistoalueella sijaitsevat muun muassa koira-aitaus, kaksi huvipaviljonkia, kolmiosainen lampi suihkulähteineen ja puusiltoineen, avoin nurmikenttä puiston keskustassa ja korkeat kallioalueet puiston lounais- ja pohjoispäässä. Nurmikenttä ja puiston kalliot ovat kesäisin auringonottajien suosiossa, ja iltaisin amfiteatterin ympäristössä voi usein kuulla helsinkiläisten konemusiikin ystävien pyörittävän levyjään. Talvisin kallioalue puolestaan tarjoaa vauhdikkaan pulkkamäen. Alppipuiston aikaisin keväällä kukkivat kirsikkapuut ovat Helsingissä asuvien japanilaisten lahjoittamia.
Alppipuistossa järjestetään kesäisin Alppipuiston Kesä -tapahtumasarja, jossa erilaiset järjestöt ja toimijat järjestävät konsertteja ja muuta ohjelmaa puiston alueella.
Historiaa

Vuonna 1851 perustettiin puistoyhtiö, joka rakensi suuren Eläintarhan puiston. Nykyisen Alppipuiston alue kuului tähän puistoon. 1860-luvulla rakennettu rautatie jakoi Eläintarhan puiston kahtia. Kauppaneuvos Henrik Borgström vuokrasi radan itäpuolelle jääneen alueen ja perusti sinne Alppila (Alphyddan) -nimisen ravintolan. Alppipuisto sai siitä nimensä. Ravintola paloi vuonna 1875, mutta se rakennettiin uudelleen. Lopullisesti ravintola paloi vuonna 1951. Ravintolaa vastapäätä rakennettiin vuoden 1876 yleiseen teollisuusnäyttelyyn liittynyttä keisari Aleksanterin II:n vierailua varten arkkitehti F. A. Sjöströmin suunnittelema niin sanottu keisaripaviljonki. Tämäkään rakennus ei ole säilynyt nykypäivään.
1800-luvulla Alppipuisto oli maisema- ja ulkoilupuisto. Puistoa isännöi vuosina 1875–1907 Suomen Puutarhayhdistys. Vuodesta 1908 alkaen puisto on ollut Helsingin kaupungin hallinnassa. Alppipuistoa uudistettiin vuosina 1913–1914 kaupunginpuutarhuri Svante Olssonin laatiman suunnitelman mukaisesti, jolloin syntyivät muun muassa lammikoiden ympärillä kiemurtelevat puistokäytävät. Puiston nykyisen suunnitelman on laatinut puutarhasuunnittelija Lars Liljefors vuonna 1985. Tämän suunnitelman mukaisesti rakennettiin muun muassa nykyiset paviljonkirakennelmat, amfiteatteri ja radan vartta seuraava kevyen liikenteen väylä. Paviljongit suunnitteli Pekka Myllymäki vuonna 1987. 80 rusokirsikkapuuta istutettiin puiston rinteille vuonna 1998.
Alppipuiston luoteisosassa toimi vuosina 1910–1959 Helsingin ensimmäinen jätevedenpuhdistamo. Puistossa toimi 1940- ja 1950-luvulla myös Alppilava-niminen tanssilava, jonka paikalla sijaitsee nykyisin bussien pysäköintialue. Sen viereisellä kalliolla puolestaan oli Helsingin Hiihtoseuran vuonna 1904 rakennuttama Alppilan hyppyrimäki, joka oli Helsingin ensimmäinen hyppyrimäki.
Alppipuiston keskellä olevalla korkealla Vesilinnanmäellä sijaitsi vuonna 1945 perustetun Suomen Työväen Teatterin ylläpitämä Vesilinnanmäen kesäteatteri. Vesilinnanmäki vuokrattiin kuitenkin 1940-luvun lopussa Lastenpäivän säätiölle, joka avasi sinne vuonna 1950 Linnanmäeksi nimetyn huvipuiston.
Maj-Lis Rosenbröijerin suunnitelmien mukaan vuosien 1961–1962 puutarhanäyttelyä varten kunnostettu Alppipuiston itäosa erotettiin vuonna 1970 omaksi puistokseen ja nimettiin Lenininpuistoksi.
Kulkuyhteydet

Alppipuisto sijaitsee keskeisellä paikalla, joten kulkuyhteydet ovat hyvät. Puiston pohjoislaidalla on pysäkit raitiovaunulla 3 ja bussilla 23. Etelälaidalla kulkee raitiovaunu 8.
Aiheesta muualla

Kuvia tai muita tiedostoja aiheesta Alppipuisto Wikimedia Commonsissa
Lampi ja suihkulähde.
Thorsten Waenerbergin maalaus nykyisen Alppipuiston eteläosasta vuonna 1876. Vasemmalla ravintola Alppila, oikealla keisaripaviljonki, taustalla Linnanmäki ja Töölönlahti.
Ampumahiihdon maailmancup 2007–2008

| 0 | 1 | 2 |
| --- | --- | --- |
Ampumahiihdon maailmancup 2007–2008
| Laji | Miehet | Naiset |
Voittaja
| Kokonaiscup |  Ole Einar Bjørndalen |  Magdalena Neuner |
| Pikakilpailucup |  Ole Einar Bjørndalen |  Magdalena Neuner |
| Takaa-ajocup |  Ole Einar Bjørndalen |  Sandrine Bailly |
| Normaalimatkacup |  Vincent Defrasne |  Martina Glagow |
| Yhteislähtöcup |  Ole Einar Bjørndalen |  Magdalena Neuner |
| Viesticup |  Norja |  Saksa |
| Maiden välinen cup |  Norja |  Saksa |
| IBU-pisteet |  Ole Einar Bjørndalen |  Sandrine Bailly |
Kilpailut
Kilpailupaikat: 10
Henkilökohtaiset kilpailut: 26
Viestit: 5
← 2006–2007 2008–2009 →
Ampumahiihdon maailmancup 2007–2008 oli historian 31. ampumahiihdon maailmancup -kausi miehillä ja 26. kausi naisilla. Se käynnistyi 29. marraskuuta 2007 Suomessa Kontiolahdessa ja päättyi 16. maaliskuuta maailmancupin finaaleihin Oslon Holmenkollenilla.
Kilpailukalenteri

| Paikka | Päivät | Pikakilpailu | Takaa-ajo | Normaalimatka | Yhteislähtö | Viesti | Sekaviesti | Raportti |
| --- | --- | --- | --- | --- | --- | --- | --- | --- |
|  Kontiolahti | 29.11.–2.12. | ● | ● | ● |  |  |  | Raportti |
|  Hochfilzen | 7.–9.12. | ● | ● |  |  | ● |  | Raportti |
|  Pokljuka | 13.–16.12. | ● |  | ● |  | ● |  | Raportti |
|  Oberhof | 3.–6.1. | ● |  |  | ● | ● |  | Raportti |
|  Ruhpolding | 9.–13.1. | ● | ● |  |  | ● |  | Raportti |
|  Anterselva | 17.–20.1. | ● | ● |  | ● |  |  | Raportti |
|  Östersund | 9.–17.2. | ● | ● | ● | ● | ● | ● | Raportti |
|  Pyeongchang | 27.2.–2.3. | ● | ● |  |  |  | ● | Raportti |
|  Hanty-Mansijsk | 6.–9.3. | ● | ● |  | ● |  |  | Raportti |
|  Holmenkollen | 13.–16.3. | ● | ● |  | ● |  |  | Raportti |
| Yhteensä | Yhteensä | 10 | 8 | 3 | 5 | 5 | 2 |  |
Kilpailukalenteri > Lyhenteet

| --- | --- |
IN: normaalimatka (miehillä 20 km, naisilla 15 km)
SP: sprintti (miehillä 10 km, naisilla 7,5 km)
PU: takaa-ajo (miehillä 12,5 km, naisilla 10 km)
MS: yhteislähtö (miehillä 15 km, naisilla 12,5 km)
RL: viesti (miehillä 4 × 7,5 km, naisilla 4 × 6 km)
Kilpailukalenteri > Miehet

| 0 | 1 | 2 | 3 | 4 | 5 |
| --- | --- | --- | --- | --- | --- |
| Pvm | Paikka | Laji | Voittaja | Toinen | Kolmas |
| 29. marraskuuta 2007 |  Kontiolahti | IN |  Vincent Defrasne |  Halvard Hanevold |  Maksim Tšudov |
| 1. joulukuuta 2007 |  Kontiolahti | SP |  Ole Einar Bjørndalen |  Dmitri Jarošenko |  Carsten Pump |
| 2. joulukuuta 2007 |  Kontiolahti | PU |  Ivan Tšerezov |  Ole Einar Bjørndalen |  Dmitri Jarošenko |
| 7. joulukuuta 2007 |  Hochfilzen | SP |  Dmitri Jarošenko |  Ole Einar Bjørndalen |  Andrei Makovejev |
| 8. joulukuuta 2007 |  Hochfilzen | PU |  Ole Einar Bjørndalen |  Dmitri Jarošenko |  Daniel Graf |
| 13. joulukuuta 2007 |  Pokljuka | IN |  Emil Hegle Svendsen |  Alexander Wolf |  Serhi Sednjev |
| 15. joulukuuta 2007 |  Pokljuka | SP |  Ole Einar Bjørndalen |  Dmitri Jarošenko |  Mattias Nilsson Jr. |
| 5. tammikuuta 2008 |  Oberhof | SP |  Tomasz Sikora |  Ole Einar Bjørndalen |  Emil Hegle Svendsen |
| 6. tammikuuta 2008 |  Oberhof | MS |  Ole Einar Bjørndalen |  Nikolai Kruglov |  Emil Hegle Svendsen |
| 12. tammikuuta 2008 |  Ruhpolding | SP |  Michael Greis |  Maksim Tšudov |  Alexander Wolf |
| 13. tammikuuta 2008 |  Ruhpolding | PU |  Michael Greis |  Maksim Tšudov |  Emil Hegle Svendsen |
| 18. tammikuuta 2008 |  Anterselva | SP |  Michael Greis |  Nikolai Kruglov |  Ole Einar Bjørndalen |
| 19. tammikuuta 2008 |  Anterselva | PU |  Björn Ferry |  Nikolai Kruglov |  Michael Greis |
| 20. tammikuuta 2008 |  Anterselva | MS |  Ole Einar Bjørndalen |  Björn Ferry |  Michael Greis |
| 9. helmikuuta 2008 |  Östersund, MM-kilpailut | SP |  Maksim Tšudov |  Halvard Hanevold |  Ole Einar Bjørndalen |
| 10. helmikuuta 2008 |  Östersund, MM-kilpailut | PU |  Ole Einar Bjørndalen |  Maksim Tšudov |  Alexander Wolf |
| 14. helmikuuta 2008 |  Östersund, MM-kilpailut | IN |  Emil Hegle Svendsen |  Ole Einar Bjørndalen |  Maksim Maksimov |
| 17. helmikuuta 2008 |  Östersund, MM-kilpailut | MS |  Emil Hegle Svendsen |  Ole Einar Bjørndalen |  Maksim Tšudov |
| 27. helmikuuta 2008 |  Pyeongchang | SP |  Emil Hegle Svendsen |  Halvard Hanevold |  Friedrich Pinter |
| 29. helmikuuta 2008 |  Pyeongchang | PU |  Michael Greis |  Halvard Hanevold |  Alexander Os |
| 6. maaliskuuta 2008 |  Hanty-Mansijsk | SP |  Ole Einar Bjørndalen |  Emil Hegle Svendsen |  Andrei Makovejev |
| 8. maaliskuuta 2008 |  Hanty-Mansijsk | PU |  Emil Hegle Svendsen |  Tomasz Sikora |  Andrei Makovejev |
| 9. maaliskuuta 2008 |  Hanty-Mansijsk | MS |  Tomasz Sikora |  Daniel Graf |  Michal Šlesingr |
| 13. maaliskuuta 2008 |  Holmenkollen | SP |  Emil Hegle Svendsen |  Michael Rösch |  Friedrich Pinter |
| 15. maaliskuuta 2008 |  Holmenkollen | PU |  Ivan Tšerezov |  Friedrich Pinter |  Emil Hegle Svendsen |
| 16. maaliskuuta 2008 |  Holmenkollen | MS |  Michal Šlesingr |  Nikolai Kruglov |  Halvard Hanevold |
Kilpailukalenteri > Miesten viestit

| 0 | 1 | 2 | 3 | 4 |
| --- | --- | --- | --- | --- |
| Pvm | Paikka | Voittaja | Toinen | Kolmas |
| 9. joulukuuta 2007 |  Hochfilzen |  Norja |  Venäjä |  Saksa |
| 16. joulukuuta 2007 |  Pokljuka |  Venäjä |  Saksa |  Itävalta |
| 4. tammikuuta 2008 |  Oberhof |  Norja |  Venäjä |  Saksa |
| 10. tammikuuta 2008 |  Ruhpolding |  Norja |  Venäjä |  Saksa |
| 16. helmikuuta 2008 |  Östersund |  Venäjä |  Norja |  Saksa |